Draft:Krešimir Berto Balabanić

Šire poznat pučki pjesnik iz Kolana. Napisao je na tisuće stihova, uglavnom u narodnom desetercu, a pjesme su mu tiskane u knjigama:


 * Hrvatskoga težaka kob. O 430. obljetnici seljačke bune M. Gubca
 * Vila Hrvatica
 * Radovan i Ljudmila
 * Duhovna oporuka 

Životopis
Rođen 20. srpnja 1909. u Kolanu, umro 25. listopada 1987. u Kolanu.

Rad i djelo
Krešimir Berto Balabanić vrlo je rano počeo pisati pjesme. Prvu pjesmu napisao je 1928. godine nakon atentata na Stjepana Radića i Đuru Basaričeka u beogradskoj skupštini. Kako u to vrijeme nije bilo popularno pisati o toj temi, za Berta su se počeli zanimati žandari te je on tu pjesmu spalio.

Od 30-ih do 60-ih godina 20. stoljeća Berto nije bio previše aktivan, što je i razumljivo obzirom na vremena represije. Krajem 60-ih godina dolazi do buđenja nacionalnog identiteta i osjeća se dah Hrvatskog proljeća te Berto opet počinje aktivno pisati. 1969. godine, nakon dugo godina pauze, piše poemu Naše more povodom 900. obljetnice darovnice kralja Petra Krešimira IV.